POZITIA MEDIULUI ACADEMIC REFERITOARE LA 
PLANTELE MODIFICATE GENETIC 




Cultivarea plantelor modificate genetic (transgenice) 



1. In lume 



Au trecut 15 ani de la aprobarea cultivarii primelor plante transgenice. De atunci, 
suprafetele alocate soiei, porumbului, bumbacului §i rapitei tolerante la erbicide §i/sau 
rezistente la atacurile unor daunatori au crescut continuu, depa§ind 134 milioane de hectare 
In anul 2009. Create rea Tntr-un interval de timp atat de scurt a suprafetelor ce le sunt 
alocate, face din plantele transgenice produsele cele mai rapid adoptate din istoria 
agriculturii. 

14 milioane de fermieri din America de Nord, America de Sud, Asia, Europa, Africa §i 
Australia au cultivat in anul 2009 plante transgenice. Liderul mondial in domeniu: Statele 
Unite ale Americii. Peste doua treimi dintre alimentele produse astazi in SUA contin eel putin 
un ingredient derivat dintr-o planta modificata genetic. Lista cultivatorilor de plante 
transgenice include astazi 25 de tari. 

La nivel global, exista doua atitudini in privinta utilizarii noilor sisteme de cultura 
bazate pe plante transgenice: cre§terea numarului de specii de plante transgenice §i 
extinderea suprafetelor alocate acestora si limitarea sau chiar interzicerea cultivarii acestora. 

SUA, Brazilia, Argentina, India, China, Canada, Africa de Sud, Paraguay cultiva plante 
transgenice pe milioane sau chiar zeci de milioane de hectare, primele trei tari fiind §i 
principalii exportatori mondiali de soia §i de porumb. 

In Uniunea Europeana, Spania cultiva porumb transgenic din anul 1998. Franta §i 
Germania au suspendat temporar cultivarea hibrizilor de porumb transgenic din ratiuni 
politice. Austria, Ungaria, Grecia si Luxemburg resping a priori aplicarea sistemului de cultura 
cu plante transgenice, tot din ratiuni politice, de§i, Comisia Europeana promoveaza 
coexistenta celor trei sisteme de cultura: conventional, organic §i bazat pe plante 
transgenice. 

Statele membre ale UE care adopta o atitudine reticenta fata de produsele 
biotehnologiei moderne sau le resping de-a dreptul eludeaza faptul ca exista deja o istorie de 
cultivare §i consum lipsita de evenimente neprevazute. 

Aceste evenimente nu se pot produce fiindca introducerea in culturi comerciale a 
plantelor transgenice este autorizata numai dupa evaluarea riguroasa a riscurilor pentru 
mediu, sanatatea oamenilor §i animalelor care ar putea fi asociate acestei actiuni. Este 
pentru prima data in istoria agriculturii cand producatorul unei plante care a facut obiectul 
ameliorarii trebuie sa aduca dovezi §tiintifice care sa ateste ca produsul sau este sigur pentru 
mediu §i pentru consum. Comitete de experti analizeaza aceste dovezi, ca §ianfQrtti^t ia 
§tiintifica existenta Tn literatura de specialitate, §i emit o opinie §tiintifica. Din/M^teaj1^M 

cuvant nu Tl au oamenii de §tiinta, opinia lor fiind doar consultativa. Deciziile de utilizare sau 
de interzicere a plantelor transgenice sunt, in ultima instanta, politice. 

In general, utilizarea noilor tehnologii a determinat cre§terea randamentelor culturilor 
cu 5 pana la 50%.Veniturile fermelor Tn care au fost utilizate noile tehnologii au crescut Tn 
intervalul 1996-2008, cu aproape 34 miliarde USD. 

Utilizarea plantelor transgenice Tn agriculture a avut un impact pozitiv §i asupra 
mediului. La nivel global, Tn intervalul 1996 - 2006, utilizarea plantelor transgenice a 
determinat o reducere a consumului de pesticide cu 286 milioane de kg, echivalentul 
cantitatii totale de ingrediente active pesticide folosite Tn decursul unui an pe suprafata 
arabila din Uniunea Europeana (27). Impactul cultivarii acestor plante asupra mediului, 
evaluat prin intermediul unui indicator care integreaza diferitele efecte ale utilizarii unui 
anumit pesticid Tntr-o singura « valoare de camp per hectar », ceea ce permite compararea 
diferitelor produse Tntre ele, s- a redus cu 15.4% (Brookes, 2007). 

Ca urmare a cultivarii soiurilor tolerante la glifosat, Tn intervalul 1996 - 2006, 
consumul de erbicide Tn cultura soiei s-a redus, la nivel global, cu 4,4% (echivalentul a 62 
milioane de kg), iar impactul asupra mediului, evaluat prin indicatorul mentionat mai sus, s-a 
redus cu 20,4 %. 

In ta rile Tn care fermierii au cultivat porumbul rezistent la atacurile unor daunatori 
(tehnologia Bt), s-a Tnregistrat scaderea consumului total de insecticide cu 5% (echivalentul a 
8,3 milioane kg) §i reducerea impactului insecticidelor aplicate asupra mediului cu 5.3%. In 
culturile de bumbac Bt, consumul total de insecticide a scazut cu 22,9% (echivalentul a 
128,4 milioane kg), iar impactul insecticidelor aplicate s-a redus cu 24,6 %. 

In intervalul 1996 - 2006, diminuarea consumului de carburant datorita reducerii 
numarului de tratamente aplicate a determinat §i reducerea cu 5,8 miliarde kg de CO2 a 
emisiilor de gaze Tn atmosfera, ceea ce s-ar fi putut obtine prin scoaterea din circulatie a 2,6 
milioane de automobile. Iar cantitatea de carbon conservata Tn sol, ca urmare a extinderii 
sistemelor de cultura cu lucrari minime, a fost de 63,9 miliarde kg de CO2. 

Numeroasele dovezi §tiintifice §i experienta practica au condus la concluzia ca 
plantele transgenice comercializate Tn prezent aduc beneficii considerabile fermierilor 
§i sunt mult mai „prietenoase" cu mediul decat tehnologiile devenite conventionale. 

2. Situatia Tn Uniunea Europeana 

Uniunea Europeana (UE) a adoptat cadru legal pentru autorizarea utilizarii 
produselor care sunt organisme modificate genetic sau deriva din asemenea organisme, 
obligatoriu pentru toate cele 27 de state membre. Introducerea pe piata UE a unei plante 
transgenice, Tn vederea cultivarii sau doar a procesarii §i/sau utilizarii ca ajS^'pf ^ oijibraj, 

trebuie autorizata la nivel european. In procedura de autorizare sunt implicate toate statele 
membre ale UE. 

Pentru cultivarea plantelor transgenice §i pentru utilizarea acestora ca alimente §i furaje 
sunt acordate autorizatii separat. 

Unul dintre punctele nevralgice ale acestui sistem de reglementare a 
organismelor modificate genetic (OMG) consta in faptul ca impune masuri uniforme in 
toata Europa, indiferent de conditiile geografice, de clima, de traditii §i de structura 
sociala a populatiei. 

In timp ce la nivel global a fost autorizata cultivarea a aproximativ 30 de evenimente 
de transformare, Tn UE a fost autorizata, Tn 12 ani, cultivarea a numai 2 (porumbul MON810 
§i cartoful Amflora). Unele state membre ale UE au interzis Tnsa cultivarea chiar §i a acestor 
doua plante pe teritoriile lor invocand „noi informatii §tiintifice". De§i Comisia Europeana §i 
Curtea Europeana de Justitie au cerut ridicarea restrictiilor de catre statele membre 
care au decis sa interzica cultivarea porumbului transgenic pe baza unor informatii 
§tiintifice considerate de Autoritatea Europeana pentru Siguranta Alimentelor (EFSA) 
nerelevante, respectivele state au refuzat, ceea ce echivaleaza cu fncalcarea legislatiei 
referitoare la OMG. 

In general, utilizarea plantelor modificate genetic este un subject extrem de 
controversat Tn UE. Situatia creata poate fi explicate prin interesele politice §i 
economice diferite ale statelor membre. Predomina opinia statelor membre care, 
momentan, au interesul sa blocheze autorizarea cultivarii plantelor transgenice, nu 
Tnsa §\ a importului acestor produse. UE importa masiv soia, porumb §i rapita din tarile 
mari cultivatoare de varietati transgenice ale acestor plante de cultura. Doua treimi din 
furajele folosite Tn UE deriva din plante transgenice. UE importa peste 90% din 
necesarul sau de soia. Sau 20% din cantitatea totala de soia comercializata la nivel 
mondial. Din productia proprie, nu poate asigura decat 2% din consumul de lapte de 
soia. 

Decalajele aparute Tn privinta autorizarilor Tntre tarile exportatoare §i UE (cauzate de 
durata procesului de autorizare Tn UE) §i politica de „toleranta zero" a Uniunii (care nu admite 
prezenta Tn produsele importate a unor urme de plante transgenice neautorizate Tn UE) au 
generat deja perturbari ale comertului §i probleme economice Tn special pentru 
producatorii de furaje §i crescatorii de animale din unele state membre. lar Tn urmatorii 
ani, cand pe piata internationala numarul plantelor transgenice se va tripla, situatia va fi §i 



Pentru a nu pierde miliarde de euro, UE ar trebui: 

- sa renunte la „toleranta zero", adoptand praguri limita ale prezentei unui material genetic 
neaprobat in produsele comercializate; 

- sa accelereaze procesele de aprobare; 

-sa instituie recunoa§terea mutuala a rezultatelor evaluarii riscurilor asociate utilizarii unor noi 
plante transgenice. 

In Tncercarea de a ie§i din impas, in iulie 2010, Comisia Europeans a facut o 
propunere de modificare a Directive'! comunitare (2001/18) referitoare la cultivarea OMG. 
Mai precis, a propus ca decizia de restrictionare sau de interzicere, totala ori numai in 
anumite zone, a cultivarii plantelor modificate genetic autorizate in UE sa rimana la 
latitudinea statelor membre. 

Decizia de autorizare a OMG ar ramane Tnsa la nivel comunitar 
(Comisie/Consiliu), chiar §i in cazul aprobarii acestei propuneri legislative, statele 
membre putand doar sa restrictioneze cultivarea plantelor modificate genetic deja 
autorizate in UE, nu §i sa cultive plante transgenice pentru care EFSA a emis o opinie 
§tiintifica pozitiva, dar care nu au facut inca obiectul unei autorizari formale. 

Incepand din anul 1985, Tn Uniunea Europeana, in cadrul mai multor programe de 
cercetare succesive au fost realizate cercetari referitoare la siguranta organismelor 
modificate genetic (EC-sponsored research on safety of genetically modified organisms 
hrrp://europa.eu.int/comm/research/quality-of-life/gmo/). Numai in intervalul 1999 - 2002 au 
fost finantate peste 81 de proiecte, In care au fost implicate peste 400 de echipe de 
cercetare din domenii §i tari diferite. Tot Tn acest interval, problemelor de siguranta a mediului 
le-au fost consacrate 12 proiecte, finantate cu 70 de milioane de euro. 
Exemple de proiecte finantate de Comisia Europeana: 

■ ECOGEN -Soil ecological and economic evaluation of genetically modified crops 
www.ecogen.dk ; 

■ Bt-BIONOTA- Effects and mechanisms of Bt transgenes on biodiversity of non-target 
insects: pollinators, herbivores and their natural enemies; 

■ TRANSBAC-Gene flow from transgenic plants: evaluation and biotechnology; 

■ ENTRANSFOOD- European network on safety assessment of genetically modified 
food crops, www.entransfood.com; 

■ GMOCARE- New methodologies for assessing the potential of unintended effects in 
genetically modified food crops; 

■ Co-EXTRA - GM and non-GM supply chains : their CO-EXistence and TRAceability 
www.coextra.eu : 

■ PHARMA-PLANTA - Recombinant Pharmaceuticals from Plants for Hyman Health 



www.pharma-planta.org : 

■ SIGMEA-Sustainable introduction of GMOs into European Agriculture 
siqmea.dyndns.org/ 

■ BIOSAFENET-Biosafety Research Communication Network www.gmo- 
safety.eu/en/biosafenet navigator/websites 

Studii ale efectelor produselor biotehnologiei moderne asupra mediului au fost 
finantate §i de guvernele statelor membre. De exemplu, in Marea Britanie, a fost studiat 
impactul plantelor tolerante la erbicide (rapita, porumb §i sfecla de zahar) asupra 
biodiversitatii, la nivel de ferma, iar in Germania, in cadrul mai multor proiecte, a fost evaluat 
impactul cultivarii porumbului MON810 asupra mai multor componente ale mediului. 
Exemple de proiecte realizate Tn Germania: 

■ Impacts of crop rotations of transgenic crop plants (maize and sugar beet) on 
soil micro-organisms (1998-2001) Federal Agricultural Research Centre (FAL), Institute 
of Agroecology; Braunschweig; 

■ Breakdown of Bt maize in soils and impacts on micro-organisms (2001-2004) 
Federal Agricultural Research Centre (FAL), Institute of Agroecology; Braunschweig; 

■ Breakdown of Bt toxin and effects on micro-organisms in the soil (2005-2008) 
Federal Agricultural Research Centre (FAL) (since 2008 Johann Heinrich von Thunen 
Institute (vTI)), Institute of Agroecology; Braunschweig; 

- Research into the impact of Bt maize (Cry 3Bb1) on non-target organisms 
living in the soil (2005-2008) Biological Research Centre for Agriculture and Forestry 
(BBA) (since 2008 Julius Kuhn Institute (JKI)), Institute for Plant Protection in Field Crops 
and Grassland; Braunschweig 

■ Persistence of the Bt toxin CrylAb in areas where Bt maize is grown (2004- 
2007) Federal Agricultural Research Centre (FAL)(since 2008 Johann Heinrich von 
Thunen-lnstitut (vTI)), Institute of Agroecology; Braunschweig. 



In raportul publicat Tn iunie 2009, dupa o noua evaluare, Autoritatea Europeana pentru 
Siguranta Alimentelor (EFSA) a declarat porumbul MON810 sigur pentru oameni, animale §i 
pentru mediu. Conform opiniei EFSA, din punct de vedere §tiintific, nu exista niciun motiv 
pentru ca aprobarea cultivarii acestui porumb sa nu fie reTnoita. In noiembrie 2008, 
autoritatea competenta a Spaniei (stat raportor) a ajuns la o decizie similara, luata in 
considerare de EFSA. Conform legislatiei in vigoare, decizia de reinnoire a autorizatiei a 
ramas la latitudinea Consiliului de Mini§tri §i a Comisiei Europene. 

Dovezile §tiintifice acumulate demonstraza faptul ca PMG cultivate pana acum nu sunt 
mai periculoase pentru mediu decat plantele obtinute prin metode conventionale de 
ameliorare. 

3. Situatia In Romania 

Romania a transpus §i aplica legislatia europeana care reglementeaza OMG. 
Dovada: interzicerea cultivarii soiei transgenice incepand din anul 2007. Consecinfele 
economice ale acestei decizii au fost insa dramatice . In cei trei ani care a^trecut deh|^ 



interzicerea cultivarii soiei transgenice, suprafetele cultivate cu soia conventional s- 
au redus cu 70%, iar productia a scSzut cu 80%. 

Romania a devenit un im porta tor net de soia boabe si sroturi de soia 
transgenics, fapt ce a dus la cresterea costului furaiSrii animalelor si, implicit la 
cresterea costului carnii de pasare (ponderea furajelor Tn pretul carnii de pasare este de 
60%) §i de pore. 

Concret Tntr-un singur an (2008), deficitul valoric al balantei comerciale a aiuns 
la 117,4 milioane €, din care 58,1 milioane € s-au datorat importurilor suplimentare de 
sroturi de soia, 39,3 milioane € au fost necesare pentru importurile de boabe si 19.9 
milioane € au fost cheltuite pentru a im porta ulei de soia . 

In termeni reali, majorarea acestui deficit comercial se regase§te ca pierdere 
indi recta la fermierii cultivatori de soia, Tn special la cei care au trebuit sS renunte la 
soia transgenics. La nivelul fermelor, luand Tn calcul o valoare medie a profitului 
Tnregistrat Tn cazul cultivarii soiei transgenice de 143 €/ha, au fost estimate pierderi 
potentiate de 11,1 mil. €, Tn anul 2007, §i de 19,85 mil.€, Tn anul 2008. 
Alte efecte ale interzicerii culturii de soia transgenics sunt estimate la : 

• 1,1 mil. €, Tn anul 2007, §i 1,725 mil. €, Tn anul 2008, necesare pentru aporturile 
de Tnga§aminte chimice devenite obligatorii Tn lipsa cantitStilor de azot ISsate Tn 
sol, la dispozitia urmStoarei culturi, de bacteriile simbiotice de pe radacinile 
soiei; 

• 2,3 mil. €, Tn anul 2007, §i 4,14 mil. €, Tn anul 2008, necesare pentru realizarea 
unor lucrSri mecanice suplimentare. 

In concluzie, se impun demersuri pentru revenirea soiei transgenice Tn 
agricultura Romaniei, invocand conditiile speciale, inclusiv vocatia pentru aceasta 
cultura, si pierderile economice determinate de importul de soia transgenics de pe 
piata internationals. 

Dupa 2007, Tn Romania s-a putut cultiva Tnsa porumbul transgenic MON 810, rezistent 
la sfredelitorul european al tulpinilor, a carui introducere Tn culturi comerciale era aprobata Tn 
UE. Conform statisticilor FAO, dintre tarile UE, Romania este cea care cultiva porumb pentru 
boabe pe cea mai mare suprafata. O suprafata echivalenta cu 29% din suprafata totala, de 
5,6 milioane de hectare, alocata acestui culturi Tn Uniune. Din pacate, productia obtinuta este 
cea mai mica dintre productiile raportate de principalele tari exportatoare de porumb din 
Europa (Franta, Ungaria). 

Concluziile unui studiu fmantat de MADR prin programul MAKIS: 

1. aplicarea tehnologiei MON 810 a permis obtinerea unor productii mai mari decat 
productiile obtinute in sistemul conventional cu 9,8 %, Tn anul 2008, §i cu 15%, in anul 2009; 

2. utilizatorii tehnologiei MON 810 au obtinut profituri suplimentare care au variat Tntre 20 € 
§i138 €/ha, in anul 2008, §i intre 37 € §i 251€/ha, in anul 2009; profitabilitatea culturii 
porumbului a crescut in conditiile utilizarii hibrizilor MON 810, cu 9 pana la 263%, in anul 
2008, §i cu 11 pana 418%, Tn anul 2009. 

Pe de alta parte, conform datelor publicate de Brookes (2009), nivelul de infestare cu 
sfredelitorul european al tulpinilor de porumb este foarte mare pe aproximativ 500 000 de 
hectare din vestul, nord-vestul §i sudul tarii. Potentialul de utilizare a acestei tehnologii este 
cu atat mai mare cu cat numai pe 10-33 000 de hectare sunt aplicate tratamente pentru 
combaterea acestui daunator. Se poate anticipa obtinerea unui profit de aproape 13 milioane 
de € pe an numai prin cultivarea porumbului Bt Tn zonele cu grad mare de infestare sau de 
20 de milioane de € pe an, daca fermierii ar considera cultivarea porumbului Bt ca o polita 
de asigurare Tmpotriva atacului sfredelitorului european al tulpinilor. 

Cu toate acestea, suprafata ocupata de hibrizii rezistenti la atacurile sfredelitorului a 
fost echivalenta Tn anul 2010 cu numai 0,014% din suprafata de 2,2 milioane de hectare 
alocate porumbului Tn Romania. O contribute majora la reducerea suprafetelor alocate 
porumbului transgenic a avut-o propaganda anti-OMG, care induce teama la nivelul 
consumatorilor §i, implicit, Tn comercializarea productiei. 

In Romania, cercetarile de biosecuritate des fa? urate de universitati §i institute 
de cercetari au vizat principalele probleme de mediu care ar putea fi asociate fiecarei 
combinatii planta cultivata/caracter conferit prin transgeneza. In cei §apte ani de 
cultivare in scop comercial a soiei tolerante la principiul activ erbicid glifosat (2000- 
2006) fi in cei cinci ani de cultivare in scop comercial a porumbului rezistent la 
atacurile sfredelitorului european al tulpinilor (2007-2010) au fost derulate mai multe 
proiecte de cercetare care au evaluat efectul tehnologiilor Roundup Ready §i, 
respectiv, Bt asupra biodiversitatii. Nu au fost observate efecte daunatoare asupra 
diversitatii populatiilor de buruieni, de insecte §i de microorganisme din sol care sa 
poata fi asociate cultivarii soiei Roundup Ready, ceea ce a confirmat concluziile 
evaluarii riscurilor depuse de notificator §i opinia Comisiei pentru Securitate 
Biologica. Rezultate similare au fost mregistrate §i in privinta impactului porumbului 
MON810: proteina Bt nu se acumuleaza in sol $i nu afecteaza microbiota; nu au fost 
detectate efecte daunatoare asupra insectelor nevizate in conditiile culturilor 
comerciale. In plus, aplicarea sistemului de cultura cu porumb transgenic, reduce 



drastic concentratia micotoxinelor din recolta. 

Exemple de proiecte realizate Tn Romania: 

■ Efectul tehnologiilor conventionale §i Roundup Ready asupra productiei de soia §i a 
structurii populatiilor de buruieni (USAMB Bucure§ti); 

■ Studiul impactului agronomic, economic §i ecologic al produselor biotehnologiei 
moderne in agricultura Romaniei (2003-2005) Programul BIOTECH 

■ Evaluarea, la nivel de ferma, a impactului unor tehnologii de cultura a porumbului 
Tn Romania asupra biodiversitatii §i asupra calitatii si cantitatii recoltei" SCHEMA 
COMPETITIVA DE GRANTURI " derulata cu sprijinul proiectului Modernizarea 
Sistemului de Informare §i Cunoa§tere Tn Agricultura (MAKIS) de Ministerul Agriculturii 
si Dezvoltarii Durabile (2008 -2010); 

■ Dezvoltarea capacitatii de detectare, identificare §i cuantificare a organismelor 
modificate genetic §i a derivatelor lor moleculare in produsele agricole §i alimentare, 
conform standardelor UE, 2006-2008 (proiect finantat prin Programul „Cercetare de 
excelenta" Modulul 4 

■ Studiul impactului unor plante modificate genetic asupra biodiversitatii din sol 
(Academia Romana); 

■ Consensus Document for risk evaluation, cultivation and utilization of genetically 
modified herbicide tolerant soybean - GTS 40-3-2 -as important crop for countries- 
members of Black Sea Biotechnological Association (BSBA) 

/ 

4. Concluzii 

Interzicerea fara nici o baza §tiintifica a utilizarii plantelor transgenice Tntarzie 
progresul Tn agricultura, priveaza fermieri de dreptul de a alege ceea ce doresc sa 
cultive, reduce competitivitatea Romaniei pe piata globala. 

In timp ce Tn Romania cre§te de la an la an suprafata agricola necultivata, Tn multe tari 
ale lumii, atat dintre cele dezvoltate cat §i dintre cele Tn curs de dezvoltare, suprafetele 
cultivate cu plante transgenice se extind, numarul §i veniturile fermierilor care adopta noile 
tehnologii crescand Tn mod constant. 

Oamenii de §tiinta nu pot neutraliza propaganda profesionista facuta de 
grupurile de presiune, grupuri care „sunt crezute pe cuvant", care nu trebuie sa aduca 
dovezi Tn sprijinul celor afirmate, a§a cum procedeaza oamenii de §tiinta. Trebuie 
acordata o atentie deosebita modului Tn care este informat publicul. Respingerea 
dovezilor §tiintifice, cuplata cu sustinerea grupurilor de presiune, poate favoriza 
cariera politica a unor indivizi mai putin responsabili, dar, pe termen lung, este o 
paguba irecuperabila pentru agricultura Romaniei. 

In perioada urmatoare, factorii de decizie interesati Tn dezvoltarea agriculturii 
romanesti vor trebui sa depuna eforturi sustinute, Tn cateva directii de importanta 
maiora. 

In primul rand, se impune efectuarea unor demersuri ferme la Comisia 
Europeana, pentru autorizarea soiei transgenice Roundup Ready (RR) Tn agricultura 
Romaniei deoarece: 

• Romania este printre putinele tari europene care Tntrunesc cele mai favor^tjq"-Ja«T^itii 
pentru cultivarea soiei; - '%% 



• suprafata pe care poate fi cultivate soia RR in Romania este de minimum 500.000 ha 
§i de maximum 1 .000.000 ha; 

• prin reintroducerea soiei RR in cultura, Romania T§i va putea asigura din nou 
necesarul propriu de proteina vegetala (400.000 tone) §i va putea exporta Tntre 
500.000 tone §i 1-2 milioane tone de soia pe an; 

• o alta oportunitate generata de dinamica actuala de pe piata globala este utilizarea 
uleiului de soia pentru producerea biodiselului; 

• fermierii cultivatori de soia vor obtine venituri suplimentare, vor beneficia de azotul 
biologic lasat in sol de aceasta leguminoasa dupa recoltare §i vor putea controla mai 
u§or §i mai eficient buruienile Tn asolament; 

• efectele culturii asupra mediului, a biodiversitatii, vor fi semnificativ diminuate ca 
urmare a reducerii numarului erbicidelor folosite, a cantitatii totale de produse chimice 
aplicate, iar aporturile de azot chimic pentru fertilizare vot fi scazute considerabil ca 
urmare a prezentei in sol a azotului biologic ramas dupa cultura soiei. 

In al doilea rand, sa sustina aprobarea cultivarii porumbului transgenic 
rezistent la glifosat pentru ca: 

• Romania cultiva porumb pe cca. 2,5 milioane de ha, factorul limitativ in aplicarea 
tehnologiei §i cre§terea productiei medii fiind dificultatea combaterii buruienilor; 

• prin utilizarea unor produse pe baza de glifosat se reduc substantial costurile de 
productie pe hectar §i cre§te profitabilitatea culturii; 

• mediul este protejat prin utilizarea unui singur erbicid, prietenos cu solul. 

In al treilea rand, sa militeze pentru dreptul fermierilor de a decide singuri ce 
tip de agricultura doresc sa practice, sa sprijine §i sa garanteze coexistenta celor trei 
sisteme de agricultura: organica, conventionala § i biotehnologica. 

In al patrulea rand, sa intensifice informarea corecta a cetatenilor in privinta 
sigurantei §i avantajelor utilizarii biotehnologiilor agricole. 

Daca nu adopta o atitudine ferma, bazata pe interesul economic national, fata de 
politica UE de tergiversare a aprobarii cultivarii produselor biotehnologiei moderne, 
care este echivalenta cu un moratoriu, Romania va importa cantitafi din ce in ce mai 
mari de alimente §i furaje, devenind, in ultima instanta, un importator perpetuu de 
asemenea produse. 



Sa fie oare acesta statutul rezervat Romaniei ? 

